Janga la ukimwi

UKIMWI
Simanzi hapa simanzi kule! Gonjwa hatari limo duniani. Ukimwi ni gonjwa baya na la kutisha linalosababishwa na upungufu wa kinga ya mwili. Wala wengi wamesononeka sababu kuu ni kuwa bado tiba haijapatikana. 
Kuna njia nyingi tamthiliya mchanga wa bahari ambazo zinachangia usambazaji wa virusi hivi. Kwa yakini lakini si kwa yamkini ni wema tujihadhari kabla ya hatari. 
Binadamu wa sasa wamegeuka na kuwa mbwa kasoro mkia. Hawataki kujikinga hata baada ya kupewa tahadhari na serikali yetu. Waja wamesafiri jongomeo bila nauli wala matwana kwani wameyatia masikio nta. Chanzo kikuu kinachosababisha virusi hivi hatari ni ile hali ya kushiriki kwenye michezo ya anasa. Insi wa sasa wamegeuka na kuwa toroli ambalo kila mtu hulisukuma. Makahaba wengi nchini wameshangazwa na ya Musa lakini lo! wameyaona ya firauni. Duniani hamna adinasi, wengi wamefariki wakiwa wamesimama. 
Kumbuka, wanamantiki na wahanantiki wenye lisani ha ustalamidhi wa lugha hawakuikiuka sheria walipolonga kisha kunadi kuwa majuto ni mjukuu huja baadaye. Kuwapa waja wa kizazi cha sasa maarifa ni kama kumpigia mbuzi zeze. Aise! Nyakanga na nyakanguzi wenye tabasamu na tabasanuri hawakutupaka mafuta kwenye mgongo wa chupa walipotongoa tongo kuwa bora kinga kuliko tiba. Virusi hivi havina huruma, havichagui shaibu wala buda banati au ghulamu. Hamna tiba kwa virusi hivi kwani wanasayansi bado wanalifunga kibwebwe kutafuta 
dawa. Mgonjwa akihitaji damu, ni sharti madaktari wote wahakikishe kuwa damu i salama salmini. Bila kupimwa hospitalini, huenda anayeihitaji akaugua ha virusi hivi hatari. Tukome busu kwani si kila mja ana siha njema. Wengi wetu twadhani kuwa waja wakonde wakondefu mithili ya ngonda ndio wanaougua virusi hivi. Ukweli ni kuwa ambao wamenenepa pia wanawezaugua virusi hivi. 
Simanzi bin chande huniingia rohoni mwangu, jasho zito hunidondoka na mtima wangu hunipwitapwita kama ngoma za mabumbumbu za wagiriama. Sababu kuu ni kuwa niendapo hospitalini, wanaougua virusi hivi naona wanasumbuka zaidi. Mara kwa mara mimi hufikiria maninga yangu hunichezea shere.
Lahaula la kwata! Sisi ambao tuna siha njema tunabudi kutowa dhulumu ambao wanaathirika na virusi hivi. Ukimwi pia huweza kusambazwa kutoka kwa nina mpaka kwa mwanawe wakati wa uzalio au anapomnyonyesha maziwa. 
Hewaa! miili yetu ni zawadi kutoka kwa mwenyezi. Dayani ni jukumu letu sisi sote kuilinda la sivyo huenda tukajuta. Tuwaombee wote wanaougua na virusi hivi na tusiwatukane wala kuwadhulumu. 
Hakika tukijinga na kuwaeleza wakongwe wetu jinsi na namna ya kujikinga na virusi hivi, basi tutafua dafu.